
1. Bevezetés 


Az idősödés életünk minden aspektusát érinti, egész életünkön át. Miközben a jelenlegi 
világjárvány továbbra is kihívást jelent számunkra, és az életek és a megélhetés védelméért 
küzdünk, nem szabad szem elől tévesztenünk egy figyelemre méltó fejleményt: soha 
korábban nem élt ennyi európai polgár ilyen hosszú életet. E kiemelkedő eredmény mögött az 
EU szociális piacgazdasága áll. 


Az elmúlt öt évtizedben a születéskor várható élettartam körülbelül 10 évvel nőtt mind a 
férfiak, mind a nők esetében. Az uniós régiók demográfiai profiljait nézve számottevő 
eltéréseket találunk, nevezetesen a városi és a vidéki területek között, és egyes helyeken 
jelentős az öregedés, míg máshol nő a munkaképes korú népesség száma. Európa nem az 
egyetlen olyan kontinens, ahol a népesség idősödik, de a folyamat itt a legelőrehaladottabb. 
Ezt jól példázza, hogy Európában! a medián életkor jelenleg 42,5 év, ami az afrikai érték több 
mint kétszerese. Ez a szakadék az elkövetkező évtizedekben is széles marad. 


Ez a tendencia jelentős hatást gyakorol az emberek mindennapi életére és 
társadalmainkra. Hatással van a gazdasági növekedésre, a költségvetési fenntarthatóságra, 
az egészségügyi ellátásra és a tartós ápolás-gondozásra, a jóllétre és a társadalmi kohézióra. 
A világjárvány idős emberekre gyakorolt aránytalan hatása — a kórházi kezelésre szorulók és 
az elhalálozottak tekintetében — továbbá rávilágított néhány olyan kihívásra, amelyet az 
idősödő népesség jelent az egészségügyi és szociális ellátás terén. Az idősödés azonban új 
lehetőségeket is teremt új munkahelyek teremtésére, a társadalmi méltányosság 
előmozdítására és a jólét növelésére, például az , ezüst" és az ápolási-gondozási ágazatban. 


A tagállamok az idősödés hatásait az oktatással és készségekkel kapcsolatos rendszerek 
javításával, a munkával töltött életszakasz meghosszabbításának és teljesebbé tételének 
ösztönzésével, valamint a szociális védelmi és nyugdíjrendszerek reformjának 
előmozdításával kezelik. Tekintettel e tendencia nagyságrendjére, ütemére és a társadalom 
egészére gyakorolt hatására, új megközelítéseket is meg kell vizsgálnunk, és biztosítanunk 
kell, hogy szakpolitikáink megfeleljenek a célnak egy olyan időszakban, amelyet átfogó 
változás fémjelez — a zöld és digitális kettős átállással kezdődően az új munkavégzési 
formákon át egészen a világjárványok jelentette fenyegetésig. 


E zöld könyv célja az idősödésről szóló széleskörű szakpolitikai vita elindítása, mely 
keretet nyújt az idősödéssel járó kihívásokra és lehetőségekre való felkészülés és az azokra 
való reagálás lehetőségeinek megvitatásához, figyelemmel az ENSZ 2030-ig tartó időszakra 
vonatkozó fenntartható fejlődési menetrendjére és az egészséges idősödés ENSZ-évtizedére. 
Az idősödés hatásainak kezeléséhez szükséges kompetenciák nagyrészt a tagállamok kezében 
vannak, és az EU megfelelő helyzetben van ahhoz, hogy azonosítsa a legfontosabb 
kérdéseket és tendenciákat, akárcsak ahhoz, hogy nemzeti, regionális és helyi szinten 


! Európa itt az egész kontinensre utal. Forrás: 2019 Revision of UN World Population Prospects (Az ENSZ 


világ népesedési kilátásainak 2019. évi felülvizsgálata). Az Eurostat demo. pjanind online adattáblázata 
szerint a 27 tagú EU-ban a 2019. évi medián életkor 43,7 év volt. 


támogassa az idősödéssel kapcsolatos intézkedéseket. Segítheti a tagállamokat és a régiókat 
abban, hogy saját, testre szabott szakpolitikai válaszokat dolgozzanak ki az idősödésre. 


A szociális jogok európai pillére? számos olyan elvet határoz meg, amelyek közvetlenül vagy 
közvetve kapcsolódnak az idősödés által érintett olyan területekhez, mint például az időskori 
jövedelem és nyugdíjak, a tartós ápolás-gondozás, az egészségügyi ellátás, a 
fogyatékossággal élő személyek befogadása, a szociális védelem, a munka és a magánélet 
közötti egyensúly, az oktatás, a képzés és az egész életen át tartó tanulás. A Bizottság 
hamarosan cselekvési tervet terjeszt elő a szociális jogok európai pillére teljes körű 
végrehajtásának támogatására. 


Ez a zöld könyv életciklus-alapú szemléletet követ, mely figyelembe veszi az idősödés 
egyetemes hatását, és az idősödés személyes és széleskörű társadalmi következményeire 
összpontosít. Ez átfogja az összes idevágó kérdést, például az egész életen át tartó tanulást, az 
egészséges életmódot, a megfelelő nyugdíjak  finanszírozásának lehetőségeit, a 
termelékenység növelésének szükségességét, továbbá az időskorúak egészségügyi ellátásának 
és tartós ápolás-gondozásának fenntartásához szükséges, megfelelő létszámú munkaerőt. 


Az életciklus-alapú szemlélet figyelembe veszi azt a tényt, hogy az oktatás és a képzés, a 
munka és a nyugdíjba vonulás hagyományos szakaszai egyre kevésbé mereven határolódnak 
el egymástól és egyre rugalmasabbá válnak. Az életciklus-alapú szemlélet azt a tényt is 
figyelembe veszi, hogy a népesség idősödésének kezelése egyfelől a jóléti rendszerünket 
érintő fenntartható megoldások, másfelől a fiatalok és az idősek generációja közötti 
szolidaritás és méltányosság közötti megfelelő egyensúly megteremtésén múlik. A 
generációk közötti egymásrautaltságnak többféle formája van, melyek kihívásokat és 
lehetőségeket teremtenek, és kérdéseket vetnek fel társadalmaink számára. Ezért a 
szakpolitikai válaszlépéseink alakításához szükség van a fiatalok — és minden korosztály — 
aktív részvételére. 


A Bizottság a demográfiát kiemelt helyen szerepelteti az EU politikai napirendjén. 2020 
júniusában jelentést! nyújtott be a demográfiai változások legfontosabb tényeiről és azok 
várható hatásairól. Ez a zöld könyv e jelentés első eredménye, és vitát indít az Európában 
zajló egyik meghatározó demográfiai átalakulásról. A vita inkluzív lesz, továbbá azon uniós 
intézmények és szervek" munkájára épül, amelyek aktívan részt vesznek a demográfiai 
kihívásokról szóló vitában. 


? https://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles hu 

? Jelentés a demográfiai változások hatásairól (COM(2020) 241 final, 2020.6.17.). 

* Lásd például: A Tanács következtetései: Demográfiai kihívások — az előttünk álló út (8668/20, 2020.6.8.); A 
Tanács következtetései — Az időskorúak emberi jogai, részvétele és jólléte a digitalizáció korában 
(11717/2/20, 2020.10.9.); Az Európai Gazdasági és Szociális Bizottság „Demográfiai kihívások az EU-ban a 
gazdasági és fejlődési egyenlőtlenségek fényében” című 2020. május 5-i véleménye, valamint a Régiók 
Bizottságának , Demográfiai változások: javaslatok az uniós régiókra gyakorolt kedvezőtlen hatások mérésére 
és kezelésére" című 2020. október 14-i véleménye. Az Európai Parlament emellett jelentést készít , Az öreg 
kontinens elöregedéséről — az idősödéssel kapcsolatos 2020 utáni politika lehetőségei és kihívásai" címmel. 


2. Az alapok megteremtése 


A kisgyermekkortól a fiatal felnőttkorig tartó évek életünk egészére hatással vannak. Mindaz, 
amit megtapasztalunk, megtanulunk és az elsajátított szokásaink olyan tényezők, amelyek 
meghatározzák a jövőbeli kilátásaink, az egészségünk és a jóllétünk alakulását. A megfelelő 
alapok korai megteremtése segíthet megelőzni, korlátozni és késlelteni az idősödéssel 
kapcsolatos egyes kihívásokat. 


Kiemelten két olyan szakpolitikai koncepció létezik, amelyek révén megvalósítható lehet a 
virágzó idősödő társadalom: az egészséges és tevékeny időskor, valamint az egész életen át 
tartó tanulás. Mindkét megközelítés akkor működik a legeredményesebben, ha azokat már 
fiatal korban alkalmazzák, mivel azok a teljes életciklusra nézve relevánsak. Fontos, hogy a 
magas képzettségi szint és a jó egészségi állapot kölcsönösen erősíti egymást. 


2.1. Egészséges és tevékeny időskor 


Az egészséges és tevékeny időskor egész életünkön át előmozdítja az egészséges életmódot, 
kiterjed a fogyasztási és táplálkozási szokásainkra, továbbá a fizikai és szociális 
tevékenységeink szintjére. Hozzájárul az egyre terjedő elhízás, cukorbetegség és egyéb nem 
fertőző betegségek kockázatának csökkentéséhez. Az idő előtti halálozást legfőképpen a szív- 
és érrendszeri betegségek, valamint a rák okozzák a 75 év alattiak körében Európában" . Az 
egészséges és tevékeny időskor pozitív hatással van a munkaerőpiacra, a foglalkoztatási 
rátákra és szociális védelmi rendszereinkre, és ezáltal a gazdaság növekedésére és 
termelékenységére. 


Az egészséges és tevékeny időskor személyes választás és felelősség, de nagymértékben függ 
attól, hogy az emberek milyen környezetben élnek, dolgoznak és ápolják szociális 
kapcsolataikat. A közpolitikák jelentős támogató szerepet játszhatnak. A proaktív 
intézkedések segíthetnek megelőzni és felismerni a betegségeket és megvédeni az embereket 
az egészségi problémák következményeitől. Hozzájárulhatnak ahhoz, hogy az emberek — 
többek között a kiszolgáltatott helyzetben lévők — könnyebben hozzanak az egészséges és 
tevékeny időskort elősegítő döntéseket. Az egészséges életmód gyermekek és fiatalok 
körében történő népszerűsítésére többféle innovatív lehetőség áll rendelkezésre, például a 
biztonságos digitális technológia, játékok, tanulási platformok és mobilalkalmazások révén. 
A személyre szabott orvoslás segítheti azon személyek korai azonosítását, akik esetében 
fennáll a kockázata annak, hogy életük során bizonyos betegségek alakulnak ki náluk. 


Jóllehet a tagállamok felelősek az egészségügyi politikájukért, az EU támogathatja a 
tagállami fellépéseket, többek között az új , EU az egészségügyért" program keretében, 
például a rák és a demencia elleni küzdelem, továbbá a mentális egészség, az egészséges 
táplálkozás és étrendek, valamint a rendszeres testmozgás előmozdítása terén. Ennek 
támogatása érdekében hozták létre az európai rákellenes tervet a betegség teljes lefolyására 
kiterjedően, a megelőzéstől a túlélésig. A nemzeti egészségkezdeményezések nyomon 
követése és az azokkal kapcsolatos információcsere hozzájárulhat az országok közötti és az 


5 Forrás: Az Eurostat HLTH CD APR online adattáblázata és Preventable and treatable mortality statistics (A 
megelőzhető és elkerülhető halálozásra vonatkozó statisztikák) 


országokon belüli különbségek csökkentéséhez a megközelítés és az egészségügyi ellátás 
terén. 


2.2. Oktatás és képzés az egész életen át tartó tanulás szempontjából 


Az egész életen át tartó tanulás — az emberek tudásába, készségeibe és kompetenciáiba 
való, egész életen át tartó befektetés — az idősödés kihívásaira adandó válasz részét képezi. A 
tanulásba való folyamatos befektetésnek számos pozitív hatása van: a készségek elsajátítása 
és naprakésszé tétele elősegíti az emberek foglalkoztathatóságát, a sikeres foglalkozásváltást 
és a szakmai előmenetelt, hozzájárulva a munka világában maradáshoz és növelve a 
munkával való elégedettséget. A gyorsan változó világban szükség van az egész életen át 
tartó tanulásra, mert a karrierek és az oktatási lehetőségek gyors ütemben változnak. A 
folyamatos tanulás a demencia kialakulásának késleltetéséhez is hozzájárulhat, és 
megelőzheti a kognitív készségek időskorhoz kapcsolódó hanyatlását. Emellett lehetővé teszi 
az időseknek, hogy aktív szerepet játsszanak a társadalomban. Az állampolgári kompetenciák 
fejlesztése fontos az egész életen át tartó demokratikus részvételhez. 


Az egész életen át tartó tanulás akkor a leghatékonyabb, ha az élet korai szakaszában 
kezdődik. Az első életévek döntő fontosságúak a kognitív és szociális készségek fejlesztése 
szempontjából. Bizonyított, hogy a minőségi koragyermekkori neveléshez és gondozáshoz 
való hozzáférés tartós hatással van az iskolában és azon túl elért eredményekre. Az iskolai 
oktatás és képzés javulása ellenére még mindig igen sok fiatal válik korai iskolaelhagyóvá, 
és sokan jelentős problémákkal küzdenek az olyan alapkészségek terén, mint az olvasás, a 
természettudományok és a matematika. Ugyanez igaz a felnőttekre is. Riasztó, hogy 
Európában minden ötödik fiatal nem rendelkezik alapvető digitális készségekkel. A hátrányos 
helyzetű diákok felülreprezentáltak az alulteljesítők között. A bizonyítékok alapján fennáll az 
alacsony képzettség csapdájának kockázata, mivel a több készséggel rendelkezők gyakrabban 
vesznek részt tanulási tevékenységekben, míg a gyengébb alapkészségekkel rendelkezők 
nem. 


Nagy potenciál áll rendelkezésre az idősek készségeinek fejlesztése, e készségek 
érvényesítésének javítása és a pályaorientáció elérhetővé tétele tekintetében. A 
felnőttoktatás és -képzés elősegíti a foglalkoztathatóság javítását a munka változó 
világában, mivel a készségek iránti kereslet — különösen a zöld és digitális kettős átállásból 
eredő — változása új munkahelyeket teremthet. 


Ez központi részét képezi a Bizottság által nemrégiben elfogadott európai készségfejlesztési 
program" végrehajtásának. "Továbbá, az európai oktatási térség" 2025-ig történő 
létrehozásával azon dolgozunk, hogy mindenki hozzáférhessen a minőségi oktatáshoz, 
különös tekintettel azokra, akiket jobban fenyeget az alulteljesítés és a társadalmi 
kirekesztődés kockázata. 


2.3. Az oktatásba való bejutás területi szempontjai 


A minőségi oktatásba és képzésbe való bejutást nem lehet magától értetődőnek tekinteni, 
különösen az alacsony népsűrűségű régiókban, ahol az embereknek nagy távolságot kell 


§ COM(2020) 274 final, 2020.7.1. 
7 COM(2020) 625 final, 2020.9.30. 


megtenniük az oktatási létesítményekhez. Az alacsony születési ráták és a fiatalok 
elvándorlása együttesen csökkentheti az iskoláztatás iránti keresletet a vidéki és a távoli 
területeken. 


Ez ördögi kör kialakulásához vezethet: a gyermekek száma olyan alacsony szintre zuhanhat, 
amellyel csak nehezen indokolható az iskolák fenntartása. Ez viszont kevésbé vonzóvá teszi a 
gyermekes családok számára, hogy ilyen területekre költözzenek vagy ott maradjanak. 


A Covid19-járvány előmozdította a távtanulásra való átállást, ami tanulságokkal szolgált a 
digitális technológia oktatásban és képzésben való használatához. Rávilágított azonban 
azokra az egyenlőtlenségekre, amelyekkel a vidéki közösségek szembesülnek a digitális 
szolgáltatásokhoz való hozzáférés terén. A vidéki és a távoli területeken nagyobb 
valószínűséggel van szükség a konnektivitásra irányuló beruházásokra, továbbá kevésbé 
valószínű, hogy hozzáférhetők a megfizethető, minőségi széles sávú hálózatok, illetve hogy a 
lakosok rendelkeznek a használatukhoz szükséges eszközökkel és készségekkel. Néhány 
gyermek számára ez azt jelentette, hogy a világjárvány ideje alatt nem tudtak részt venni az 
oktatásban, ami növelte a már meglévő egyenlőtlenségeket a jobb szolgáltatási szinttel 
rendelkező régiókban élő társaikkal szemben. Az új megközelítések ötvözhetik a tantermi 
oktatást a minőségi digitális tanulással, az oktatásba és a képzésbe való bejutás javítása 
érdekében mind a városi, mind a vidéki területeken. A digitális oktatási terv" uniós szintű 
átfogó megközelítést kínál a digitális tanulás és oktatás számára. 


1. Hogyan ösztönözhetők az egészséges és tevékeny időskorra vonatkozó politikák már 
fiatal kortól kezdődően és az egész életpálya során mindenki számára? Hogyan 
készíthetjük fel jobban a gyermekeket és a fiatalokat arra, hogy várható élettartamuk 
hosszabb lesz? Milyen támogatást nyújthat az EU a tagállamoknak? 


2. Melyek az egész életen át tartó tanulást akadályozó legjelentősebb tényezők az életpálya 
során? Az élet mely szakaszában lenne a legeredményesebb az említett akadályok 
kezelése? Hogyan kellene ezt konkrétan kezelni, kiemelten a vidéki és távoli területeken? 


3. A munkával töltött életünk lehető legteljesebbé tétele 


Az EU-ban egy évtizede csökken a munkaképes korú népesség száma, ami az előrejelzések 
szerint folytatódni fog". Mivel a teljes népességszám változatlan marad, nő a munkaerőhiány 
kockázata. Ez megnehezíti a termelés és a szolgáltatásnyújtás fenntartását, és végső soron 
hatással van jólétünkre és jóllétünkre. A munkaképes korú népesség száma csökkenésének 
ellensúlyozása érdekében az EU-nak és tagállamainak olyan szakpolitikákat kell 
előmozdítaniuk, amelyek több embert vonnak be a munkaerőpiacra, meghosszabbítják a 
munkával töltött életszakaszt, továbbá javítják a termelékenységet. A kevésbé fejlett 
régiókban — vagyis az uniós átlag 75%-a alatti egy főre jutó GDP-vel rendelkező régiókban — 
rejlő potenciált jobban ki lehetne használni a regionális felzárkózás támogatását célzó 
megfelelő beruházásokkal. 


ë COM(2020) 624 final, 2020.9.30. 
? Forrás: Az Eurostat demo. pjan és proj 19np online táblázatai 


3.1. Több ember bevonása a munkaképes népességbe 


A magas munkaerő-piaci részvétel és a munkával töltött életszakasz meghosszabbítása 
enyhítheti a munkaképes korú népesség számának csökkenésével járó, idősödő társadalom 
jelentette problémát ". Szélesen elterjedt a munkahelyen — és a munkakeresés során — történő 
hátrányos megkülönböztetés, és bizonyos csoportokat jobban érinthet. Biztosítani kell a faji 
vagy etnikai kisebbséghez tartozó személyek számára, hogy teljes mértékben ki tudják 
aknázni a bennük rejlő potenciált, ami mindenki számára jobb társadalmi és gazdasági 
eredményekhez vezet. E tekintetben kulcsfontosságú az előrehaladás az egyenlőségközpontú 
Unió kiépítése terén, és a létező jogi eszközök teljes körű végrehajtása. 


A nők (20-64 éves korosztály) EU-ban mért foglalkoztatási rátája továbbra is 11,7 
százalékponttal alacsonyabb a férfiak körében  mértnél, és több nő dolgozik 
részmunkaidőben, annak ellenére, hogy a férfiakhoz képest több nő szerez egyetemi 
diplomát". 


A nők és a férfiak — mind a fizetett munkára, mind a nem fizetett családi munkára kiterjedő — 
egyenlő részvételének előmozdítására irányuló intézkedések hozzájárulhatnak a nők 
foglalkoztatási rátájának növeléséhez, többek között az emberek és a családok támogatása 
révén, melynek célja a munka és a magánélet jobb összeegyeztethetőségének megvalósítása. 
A munkaerőpiacon a nemek közötti egyenlőség javítását és a nemek közötti szakadék 
megszüntetését célzó intézkedések javíthatnák a férfiak részvételét a háztartási munkában és 
a családon belüli gondozásban — az adó- és a szociális jóléti rendszereket megreformáló 
strukturális intézkedésekkel együttesen. Az uniós nemi esélyegyenlőségi stratégia (2020— 
2025)? már számos kulcsfontosságú intézkedést határozott meg ezen a területen. 


A legfrissebb adatok" szerint a 18—64 év közötti nők 5,4 %-a (és a férfiak 2,2 %-a) 
csökkentette munkaidejét, vagy szakította meg karrierjét több mint egy hónapig beteg és/vagy 
fogyatékossággal elő idősebb hozzátartozók gondozása céljából. A minőségi 
gyermekgondozáshoz és a formális tartós ápolás-gondozáshoz való jobb hozzáférés, továbbá 
a nem hivatalos gondozók jobb támogatása nemcsak az idősek növekvő szükségleteinek 
kielégítését segítené elő, hanem több munkavállaló — különösen a nők — számára is lehetővé 
tenné a munkaerőpiacra való belépést és a munkaerőpiacon maradást. 


A migráns háttérrel rendelkező emberek jobban integrálhatók, ha a képesítésüknek és 
készségeiknek megfelelő munkát végezhetnek. Ez hozzájárulna a társadalmi kohézió 
javításához, a gazdasági növekedéshez és az egyenlőtlenségek csökkentéséhez. 


A jogszerű migráció elősegítheti a szakemberhiány pótlását, és ezáltal a munkaerő-piaci 
igények kielégítését. A magasan képzett migránsok esetében az átlaghoz képest nagyobb a 
valószínűsége annak, hogy túlképzettek az általuk végzett munkához. A strukturális 
akadályok — például a megfizethető gyermekgondozáshoz való hozzáférés — miatt különösen 
nagy kihívást jelent a migráns nőkben rejlő lehetőségek kiaknázása. A Bizottság 2020 


19 JRC, Demographic Scenarios for the EU: Migration, Population and Education (Demográfiai forgatókönyvek 
az EU számára: migráció, népesség és oktatás), 2019. 

13 Munkaerő-felmérés, Care for incapacitated relatives (Keresőképtelen rokonok gondozása). 


novemberében az integrációról és a befogadásról szóló új cselekvési tervet (2021—2027)" 
terjesztett elő, mely figyelembe veszi a migráns népesség eltérő helyzetét, továbbá támogatja 
a tagállamokat és más érdekelt feleket abban, hogy megtalálják a megfelelő válaszokat az 
integrációs és befogadási szakpolitikáik számára. Az új migrációs és menekültügyi paktum" 
követő intézkedéseként a Bizottság nemrég nyilvános konzultációt folytatott le az EU-ba 
irányuló jogszerű migráció jövőjéről, és számos intézkedést fog javasolni, többek között 
tehetségre és a készségekre vonatkozó intézkedéscsomagot, egy uniós tehetségbázis 
kialakításának lehetőségeivel együtt. 


A munkaerőhiányt a fogyatékossággal élő személyek foglalkoztatásának növelése révén is 
kezelni lehet, ami észszerű alkalmazkodási intézkedéseket és akadálymentes 
munkakörnyezetet tesz szükségessé. 


A legutóbbi növekedések ellenére az idősebb munkavállalók foglalkoztatási rátája az EU- 
ban továbbra is alacsonyabb az átlagnál. 2019-ben az 55—64 éveseknek csupán 59,1 %-át 
foglalkoztatták, míg a 20—64 évesek körében ez az arány 73,1 90 volt". 50 éves kor után nő a 
tartós munkanélküliség kockázata". Sok idősebb munkavállaló nehézségekkel szembesül a 
munkaerő-felvétel, a képzési lehetőségekhez való hozzáférés, a munkahelyváltás és az 
életkorhoz igazított feladatok terén. Az idősek munkaerő-piaci részvételének megkönnyítését 
jobban lehetne ösztönözni, többek között például a munkáltatóknak idős munkavállalók 
felvételéhez nyújtott adójellegű ösztönzők révén. 


Egyes ágazatokban, például a mezőgazdaságban, az idősek a nyugdíjkorhatár elérése után is 
dolgoznak, vagy saját elhatározásból, vagy az életkörülményeik, a potenciális átvevők hiánya 
vagy az alacsony nyugdíjellátás miatt. A fizikai — akár ergonómiai, akár az 
akadálymentességgel kapcsolatos — szempontok és a rugalmas munkakörülmények lehetővé 
tennék az idősebb munkavállalók számára, hogy — amennyiben úgy döntenek — elhalasszák 
nyugdíjazásukat. A jó munkakörülmények — ezen belül a munkahelyi egészségvédelem és 
biztonság — hozzájárulnak a dolgozók egészségének védelméhez minden életkorban, ezáltal 
elősegítik a jóllétet és csökkentik a korai nyugdíjba vonulás arányát. A digitális technológiák 
támogathatják a munkavállalókat, és az igényekhez jobban hozzáigazított munkakörnyezetet 
kínálhatnak IKT-alapú, személyre szabott rendszerekkel, viselhető eszközökkel és mobil 
egészségügyi alkalmazásokkal. 


Az idősebbek vállalkozásai meghosszabbíthatják a munkával töltött életszakaszt, 
csökkenthetik az időskori munkanélküliséget, javíthatják az idősek társadalmi befogadását és 
fokozhatják az innovációt az induló vállalkozások révén, továbbá elősegíthetik a generációk 
közötti tanulást és biztosíthatják a tudástranszfert. A vállalkozói tevékenység idősköri 
karrierlehetőségként való tudatosításával visszaszorítható az életkor szerinti 
megkülönböztetés, amely potenciálisan akadályozza az ilyen tevékenységet. A közpolitika 
támogathatja az idős vállalkozókat azáltal, hogy megszünteti az adó- és szociális 
ellátórendszerek munkavállalás ellen ható tényezőit, célzott tanácsadást nyújt és biztosítja a 
finanszírozáshoz való hozzáférést. 

3.2. Termelékenység, innováció és üzleti lehetőségek 


Az elmúlt évtizedekben a termelékenység növekedése valamennyi fejlett gazdaságban 
lelassult. Tekintettel a munkaképes korú népesség számának csökkenésére, a magasabb 
termelékenység kulcsfontosságú a fenntartható és inkluzív gazdasági növekedés és a 
magasabb életszínvonal megerősítéséhez az EU-ban. A zöld és digitális kettős átállás 
lehetőséget kínál a termelékenység növekedésének újraindítására azáltal, hogy elősegíti az új 
technológiák és üzleti modellek formájában megvalósuló innovációt. Az innováció 
hozzájárulhat az erőforrás-hatékonyság javításához is, miközben az alacsony 
munkaerőigényű technológiák enyhíthetik a munkaképes korú népesség számának 
csökkenésével járó kihívásokat. 


A kutatás-fejlesztésbe és általában az immateriális javakba történő megfelelő és hatékony 
beruházás kulcsfontosságú az innováció ösztönzésében és az új technológiák átvételének 
előmozdításában. A hosszú távú társadalmi-környezeti fenntarthatósági célokkal koherens 
hatékony közigazgatási és igazságszolgáltatási rendszer, támogató üzleti környezet, hatékony 
versenypolitika, továbbá méltányos, átlátható és hatékony támogatási és adózási rendszer 
szintén szerepet játszik a termelékenység és az innováció támogatásában. 


Az EU számára az egyik lehetőség az , ezüst gazdaság" — ez a fogalom az idősek speciális 
igényeire és preferenciáira szabott termékek és szolgáltatások iránti kereslet kielégítésére 
való általános átállást jelenti. Az ezüst gazdaság a 2015. évi 3,7 billió EUR-ról évente 
várhatóan közel 5 %-kal fog nőni, 2025-re 5,7 billió EUR-ra". 


Az ezüst gazdaság új munkalehetőségeket teremthet olyan ágazatokban, mint a turizmus, az 
önálló életvitelt támogató okos otthonok, a támogató technológiák, az akadálymentes 
termékek és szolgáltatások, a szolgáltató robotika, a jóllét, a kozmetika és divat, a biztonság, 
a kultúra, a személyes és automatizált mobilitás és a banki szolgáltatások. A tudományos és 
orvosi innováció emellett jelentősen megnöveli a technológiafejlesztők, továbbá a magasan 
képzett egészségügyi személyzet és gondozók előtt álló lehetőségeket, és meghozza az 
áttörést az idősödő társadalom jelentette problémák megoldásához. 


A távorvoslás, az okostelefonos alkalmazások, továbbá a távdiagnosztikában és a 
betegfigyelésben használt bioszenzorok javíthatják a betegek állapotát. Az új támogató 
technológiák növelhetik a fogyatékossággal élő idősek autonómiáját, függetlenségét és 
részvételét. Az egészséges és tevékeny időskorra szabott termékek és szolgáltatások 
fejlett piaca javíthatja az egészségügyi és szociális ellátórendszerek hatékonyságát, és azokat 
fenntarthatóbbá teszi. 


3.3. Foglalkoztatás és termelékenység — területi perspektíva 


A lenti térkép az EU-ban a népesség idősödésének ellensúlyozásához szükséges, munkával 
töltött életszakasz meghosszabbítását mutatja. Az előrejelzések szerint az EU-ban csupán 
minden ötödik régióban várható, hogy 2020 és 2040 között növekedni fog a munkaképes 
korú népesség száma. Ezek a régiók gyakran magukban foglalják a fővárost, egy másik 


"§ https://ec.europa.eu/digital-single-market/en/news/silver-economy-study-how-stimulate-economy-hundreds- 
millions-euros-year 


nagyvárost és/vagy azok külvárosait. Az olyan régiókban működő vállalatok, ahol növekszik 
a munkaképes korú népesség száma, könnyebben betölthetik álláshelyeiket és bővíthetik 
üzleti tevékenységüket. Az olyan régiókban működő vállalatok esetében azonban, ahol 
csökken a munkaképes korú népesség száma, nagyobb a valószínűsége annak, hogy 
munkaerőhiánnyal fognak küzdeni, amennyiben nem növekszik a munkavállalói mobilitás. 
Ennek következtében többet kell beruházniuk az alacsony munkaerőigényű technológiákba és 
az innovációba, hogy ugyanannyi árut állítsanak elő vagy szolgáltatást nyújtsanak. 


1. térkép A munkaképes korú népesség számát állandó szinten tartó, előrejelzett 
legmagasabb munkaképes kor, 2040 

A kevésbé fejlett régiókban — így a vidéki régiókban — rejlő potenciál jobban feltárható, 
például az ezüst gazdaságban jelentkező lehetőségek kihasználása tekintetében. A kohéziós 
politika jelentős szerepet játszik fejlődésük támogatásában. Az európai vidéki térségek nagy 

eltéréseket mutatnak, egyesek gazdasági és társadalmi szempontból jól teljesítők, míg mások 
a gazdasági és/vagy a társadalmi hanyatlás állapotában vannak. Az életminőséget gyakran 
tekintik jobbnak a vidéki térségekben, mint a városokban. A természethez való közelség, a 
tiszta levegő, a közösségi érzés és az olcsóbb lakhatás vonzerőt jelent a városi emberek 
számára. Amennyiben rendelkezésre állnak az elégséges alapvető infrastruktúrák, a 
közlekedési eszközök és a gazdasági tevékenység feltételei, a vidéki térségek vonzóak 
lehetnek mind a munkaképes korúak, mind az idősödő népesség számára. 


A digitális konnektivitás is segítheti a távoli területeket a minőségi oktatásba való 
bejutásban és a minőségi munkalehetőségekhez való hozzáférésben, ahogy azt a Covid19- 
válság is bizonyította. A válság rávilágított egyes szakmák esetében arra, hogy a távmunka 
lehetőséget nyújt az ingázás, valamint az abból adódó levegőszennyezés és időkiesés 
elkerülésére. 


Amennyiben igazodik a helyi igényekhez, javíthatja a fejlődés lehetőségeit az infrastruktúra 
— így a közlekedés, az iskolák, a konnektivitás, a lakhatás, a postahálózatok és az 
egészségügyi ellátás — biztosítása és az olyan szolgáltatások nyújtása, mint az oktatás, a 
képzés, az egészségügyi szolgáltatások és a tartós ápolás-gondozás. 


3. Milyen innovatív szakpolitikai intézkedéseket kellene alaposabban mérlegelni annak 
érdekében, hogy javuljon a munkaerő-piaci részvétel, különösen az idősebb munkavállalók 
esetében? 


4. Szükség van-e több olyan uniós szintű politikára és fellépésre, amelyek támogatják az 
idősebbek vállalkozásait? Milyen típusú támogatásra van szükség uniós szinten, és hogyan 
építhetünk a fiatal és az idősebb vállalkozók közötti mentorálás sikeres szociális 
innovációs példáira? 

5. Hogyan segíthetik az uniós szakpolitikák a kevésbé fejlett régiókat és a vidéki területeket az 
idősödés és az elnéptelenedés kezelésében? Hogyan tudják jobban kihasználni az ezüst 
gazdaságot az elnéptelenedés és az idősödés kettős kihívása által érintett uniós területek? 


4. Új lehetőségek és kihívások a nyugdíjas korban 


Az európai történelem során soha korábban ennyi ember nem élt ennyire hosszú és 
egészséges életet. Minden eddiginél több ember marad hosszabb ideig aktív, hosszabbítja 
meg szakmai pályafutását és vesz részt társadalmi tevékenységekben a nyugdíjba vonulás 
után. Az egészségesebb életmódnak és az orvostudomány fejlődésének (a betegség- 
megelőzés, -diagnózis és -kezelés javulásának) köszönhetően a nyugdíjasok többsége jó 
egészségi állapotban van, és megválaszthatják, hogyan töltik el az idejüket". Ezek az új 
realitások megváltoztatják az idősödéssel kapcsolatos felfogásunkat, rávilágítva arra a 
jelentős hozzájárulásra, melyet az idősek a társadalom és a gazdaság számára nyújtanak a 
generációk közötti tanulás és kohézió révén. 


A nyugdíjas életszakasz ugyanakkor kihívások elé állítja az egyéneket, de az őket támogató 
szociális védelmi rendszereket is. A nyugdíjrendszerek megfelelőségének, 
megfizethetőségének és fenntarthatóságának biztosításához kritikusan értékelni kell, hogy a 


D Forrás: Az , Idősödő Európa " című, 2020. évi Eurostat kiadvány 


jelenlegi nyugdíjrendszerek mennyire alkalmasak a gyorsan idősödő népesség jelentette 
kihívások kezelésére. 


4.1. Tevékenynek maradni 


Az önkéntes tevékenységek előmozdíthatják a generációk közötti szolidaritást és 
együttműködést, értéket teremthetnek, továbbá mind a fiatalok, mind az idősek javát 
szolgálják a tudás, a tapasztalat és az önbecsülés tekintetében. Emellett az önkéntesség fontos 
gazdasági értékkel bír. Az adatok azt mutatják, hogy a 65—74 évesek mintegy egyötöde vesz 
részt formális önkéntes tevékenységben, míg a 75 év felettiek is aktívak maradnak, 
amennyiben egészségük ezt lehetővé teszi". A Covid19-világjárvány alatt a nyugdíjasok 
segítséget nyújtottak a közösségnek azáltal, hogy egészségügyi vagy ápoló személyzetként 
visszatértek a munkába, vagy önkéntes szolgáltatásokat nyújtottak mások mindennapi 
életének megkönnyítéséhez. 


Sokan, főként az idősebb nők, nem fizetett ápolási-gondozási munkát végeznek, elsősorban 
a családjaikban (a szüleiket, a partnerüket, a gyermekeiket vagy az unokáikat támogatva), 
ezáltal segítik a munkaképes korú generációt a munka és a családi élet egyensúlyának 
megteremtésében. 


A generációk közötti tanulás — beleértve a mentorálást vagy a tapasztalatcserét — lehetővé 
teszi a fiatalok és az idősek számára az ismeretek és a kompetenciák megosztását. A 
generációk közötti tanulás nagyrészt informálisan zajlik a közösségben, és könyvtári, 
múzeumi, kulturális, sport- vagy más egyesületi, vallási stb. tevékenységekben nyilvánul 
meg. 


Az aktív mobilitás is támogatja a tevékeny időskort. A gyaloglás és a kerékpározás számos 
tagállamban népszerű, többek között a 65 év felettiek körében is. Az elektromos mobilitás új 
formái — elsősorban az elektromos kerékpárok — már most rugalmas megoldást jelentenek 
egyes idősek mobilitási igényeire, és lehetővé teszik számukra, hogy aktív közlekedési módot 
alkalmazzanak, miközben csökkentik a közlekedésből származó kibocsátásukat. 


4.2. Időskori szegénység 


Az emberek többsége esetében a nyugdíjba vonulás a jövedelem hirtelen csökkenésével, és 
néhányuk esetében pedig az időskori szegénység veszélyével jár. Az idősödő emberek egyre 
nagyobb pénzügyi kockázatokkal szembesülnek, például az egészségügyi ellátás és 
különösen a tartós ápolás-gondozás iránti igény miatt. 


A legtöbb nyugdíjas számára a nyugdíjak jelentik a fő jövedelemforrást. Annak érdekében, 
hogy a várható élettartam növekedésére tekintettel megfelelőek maradjanak a nyugdíjak, az 
embereknek a jövőben hosszabb ideig kell dolgozniuk. Néhányuk esetében azonban nagyobb 
az időskori szegénység, például az energiaszegénység kockázata. Ez különösen azokra 
vonatkozik, akik alacsony jövedelemmel rendelkeznek, megszakították karrierjüket, vagy 
korlátozott védelmet nyújtó munkakörben vagy szakmában álltak, mint például az atipikus 
munkavállalók és az önfoglalkoztatók. 


20 További információkért lásd az Eurostat ilc scp19 online táblázatát. 

Ez a kockázat bizonyos csoportok esetében továbbra is nagyobb. A nők jellemzően 
kevesebbet keresnek, rövidebb, kevésbé lineáris karriert folytatnak, részmunkaidőben 
dolgoznak és több nem fizetett gondozási feladatot vállalnak. Az EU-ban a nők nyugdíja 
átlagosan 29,5 %-kal alacsonyabb a férfiak nyugdíjánál"". 2019-ben a harmadik országokból 
érkező migránsok 37 %-a volt kitéve a szegénység és a társadalmi kirekesztés kockázatának, 
szemben a mobil uniós polgárok körében mért 22 %-kal”. A következő években esetükben 
megnőhet az időskori szegénység kockázata, mert az EU-ban rövidebb a szakmai 


pályafutásuk. 


A fogyatékossággal élő idősek különböző problémákkal szembesülhetnek. A valamilyen 
tekintetben fogyatékossá váló munkaképes korú emberek gyakran részesülnek a 
munkaerőpiachoz kapcsolódó támogatásban a jövedelemkiesés és a többletkiadások 
kompenzálása céljából. Bár ez sok esetben nem elegendő, a nyugdíjba vonulás után 
fogyatékossá váló személyek gyakran nem jogosultak ezekre az ellátásokra. 


1. háttérmagyarázat: Az idősek autonómiája, részvétele és jogai 


A szociális jogok európai pillére iránytűként szolgál a mindenki számára jobb munka- és 
életkörülmények, valamint valódi szociális jogok felé vezető úton, az életkortól függetlenül. 
Számos olyan elvet tartalmaz, amelyek az idősödés jelentette kihívásokra összpontosítanak. 


Az idősek gyakran kiszolgáltatott helyzetben találják magukat; néhányan fokozottabban is, 
mint például a betegséggel vagy fogyatékossággal? élők, az etnikai vagy vallási 
kisebbséghez tartozók vagy az LMBTIQ személyek. Néhányuknak szükségük lehet az 
önmaguk vagy vagyonuk védelméhez közvetlenül kapcsolódó segítségre, például a 
pénzügyeik kézben tartásához vagy az orvosi kezelés biztosításához. Ez a szempont 
kiemelten szerepelt az új fogyasztóügyi stratégiában is”. Ezen túlmenően a kiszolgáltatott 
idősek ki lehetnek téve a bántalmazás, például az elhanyagolás, illetve a testi vagy lelki 
erőszak veszélyének is. A világjárvány kiszolgáltatott helyzetben lévő időseket érintő komoly 
következményei rávilágítanak az autonómiájuk, valamint az egészségük és életkörülményeik 
védelmének fontosságára. 


Az árukhoz és szolgáltatásokhoz — így a közszolgáltatásokhoz — való hozzáféréshez, valamint 
a politikai, a társadalmi és a kulturális életben való részvételhez egyre inkább szükség van 
digitális készségekre. A technológiai fejlődés fokozhatja az idősek kiszolgáltatottságát, 
például, ha kevésbé igazodnak el a digitális eszközök vagy azok alkalmazása terén, vagy csak 
korlátozottan férnek hozzá a digitális technológiához. Emiatt jobban ki vannak téve a csalás 
és a tisztességtelen kereskedelmi gyakorlatok veszélyének, amint azt a világjárvány és a 
kijárási korlátozások során láttuk. A külföldön élő, vagy külföldön tulajdonnal rendelkező 
idősek különösen kiszolgáltatottak lehetnek az idegen nyelvek, az ismeretlen közigazgatási és 


" Forrás: Az Eurostat ilc pnp13 online táblázata 

22 Forrás: Az Eurostat ilc peps05 online táblázata 

3 Az EU elkötelezett a fogyatékossággal élő személyek jogairól szóló ENSZ-egyezmény (UNCRPD) mellett a 
fogyatékossággal élő személyek jogainak és méltóságának védelme érdekében. 

" COM(2020) 696 final, 2020.11.13. 


jogrendszerek okozta korlátok miatt, és határokon átnyúló helyzetekben különleges védelmi 
intézkedésekre lehet szükség. 


Az idősek számának növekedése az EU-ban különleges biztonsági és védelmi aggályokat vet 
fel, mivel szervezett bűnözés — például csalárd telefonhívások, utcai büncselekmények, 
betörések, zsebtolvajlás vagy egyéb csalások és bűncselekmények — áldozataivá válhatnak. 


Annak érdekében, hogy az idősek élhessenek jogaikkal és autonómiájukkal, és a lehető 
legteljesebb mértékben részt vehessenek a társadalomban, figyelembe kell venni az ilyen 
kiszolgáltatott helyzeteket, és szükség esetén a politikai döntéshozóknak minden szinten fel 
kell lépniük ezek ellen. 


4.3. Megfelelő, méltányos és fenntartható nyugdíjrendszerek 


A megfelelő, méltányos és fenntartható nyugdíjak idősödő társadalomban való fenntartása 
jelentette kihívás, továbbá a kiegészítő megtakarítások felhalmozásának szükségessége 
ismételten hangsúlyt kapott a Tanács és a Bizottság által közösen közzétett, a nyugdíjak 
megfelelőségéről szóló jelentésekben. További reformok hiányában azonban a nyugdíjasok 
számának növekedése, és a munkaképes korúak számának csökkenése olyan helyzetet idéz 
elő, ami várhatóan magasabb járulékokat és alacsonyabb nyugdíjbérpótlási arányokat fog 
eredményezni az államháztartás fenntarthatóságának biztosítása érdekében. Az ilyen 
fejlemények kettős terhet róhatnak a fiatalabb generációkra, és ezáltal kérdéseket vethetnek 
fel a generációk közötti méltányossággal kapcsolatban. 


Ezek megválaszolásában kulcsfontosságú a munkával töltött életszakasz meghosszabbítása. 
Az Eurostat legfrissebb népesség-előrejelzése szerint az EU-ban az időskori függőségi ráta" 
2040-ben csak akkor maradna a 2020-as szinten, ha a munkával töltött életszakaszt 70 éves 
korig meghosszabbítanák. A tagállamok között azonban jelentős eltérések mutatkoznak, ami 
Európa-szerte eltérő kihívásokra utal. Ahhoz, hogy az időskori függőségi ráta 2040-ben 
állandó maradjon 2020-hoz képest, az előrejelzések szerint Máltának, Magyarországnak és 
S védországnak csak 68 éves korig kellene meghosszabbítania a munkával töltött életszakaszt, 
míg Litvániának és Luxemburgnak 72 éves korig kellene meghosszabbítania azt. Már 2019- 
ben jelentősen eltérő képet mutatott az időskori függőségi ráta: ez az érték Luxemburgban 22, 
Olaszországban 39, Finnországban 38 volt". 


A nyugdíjrendszerek támogathatnák a munkával töltött életszakasz meghosszabbítását a 
nyugdíjkorhatár vagy a szakmai előmeneteli követelmények, a növekedési ráták vagy a 
juttatások automatikus kiigazítása révén a magasabb várható élettartam figyelembe vétele 
céljából. A korai nyugdíjbavonulás objektíven indokolt esetekre való korlátozása, a 
nyugdíjkorhatár utáni munkavállaláshoz való általános jog bevezetése és a rugalmas 
nyugdíjrendszerek létrehozása hozzájárulhat a  nyugdíjrendszerek megfelelővé és 
fenntarthatóvá tételéhez. 


5 Háromévente a Tanács és a Bizottság közösen közzéteszi az idősödésről szóló jelentést és a nyugdíjak 
megfelelőségéről szóló jelentést (a következő kiadásokat 2021-ben teszik közzé). 

25 Az időskori függőségi ráta ebben az esetben a 65 éves és annál idősebb személyek számának, és a 20—64 éves 
személyek számának aránya. 100 munkaképes korú személyre vetítve (15—64 évesek). 

" Forrás: Az Eurostat proj_19np online táblázata és az Európai Bizottság Regionális és Várospolitikai 
Főigazgatóságának számításai, további információk itt találhatók. 

A nyugdíjrendszerek korszerűsítését célzó reformokhoz gondosan mérlegelni kell a 
nyugdíjrendszerek újraelosztási és méltányossági logikáját. A figyelembe vehető tényezők 
közé tartozik a következő generációkra nehezedő növekvő demográfiai teher, a 
munkaerőpiacra korán belépő munkavállalókkal való méltányos bánásmód, a jövedelmi 
csoportok közötti újraelosztási képesség, a családi vonatkozású karriermegszakítások 
védelme és a kedvezményes nyugdíjrendszerek fokozatos megszüntetése. 


A méltóságteljes időskori életszínvonalat lehetővé tevő nyugdíjakat azok számára kell 
biztosítani, akik a jövőben nem lesznek képesek hosszabb ideig dolgozni. Ez megvalósítható 
lenne például nyugdíjhitelek, minimálnyugdíjak, a lakóhelyen alapuló nyugdíjak és az 
időseket célzó vagy számukra is elérhető szociális ellátás révén. 


Annak biztosításával, hogy a nyugdíjrendszerek lefedjék a gazdasági tevékenységek 
különböző típusait, például a hozzáférésnek a munkavállalók több típusára és az 
önfoglalkoztatókra való kiterjesztése révén, elősegíthető a nyugdíjrendszerek 
megfelelőségének és járulékalapjának megőrzése, és mérsékelhetők az egyenlőtlenségek a 
munkaerőpiacon. Mivel a gazdaság és a munka világának változásai hatással lehetnek a 
járulékalapra, a tagállamoknak újra kell gondolniuk a szociális védelmi rendszereik forrásait. 


A polgárokat tájékoztatni kell a nyugdíjjogosultságaik státuszáról. A minőségi, biztonságos 
és költséghatékony, a kötelező nyugdíjrendszert kiegészítő nyugdíjak — mint például a 
páneurópai egyéni nyugdíjtermék (PEPP) — további nyugdíjmegtakarításokat 
eredményezhetnek. A kiegészítő nyugdíjrendszerekben való részvételt elősegítő és ösztönző 
politikáknak figyelembe kell venniük azok költségvetési vonzatait és elosztási hatását, és 
egyensúlyt kell teremteniük egyrészről a széles körű és inkluzív lefedettség, a piaci volatilitás 
hatásaival szembeni biztosítékok, másrészről a költséghatékonyság között. 


6. Hogyan lehetne jobban támogatni az idősek önkéntes tevékenységét és a generációk 
közötti tanulást, többek között határokon átnyúlóan is a tudásmegosztás és a polgári 
szerepvállalás előmozdítása érdekében? Milyen szerepet játszhatna egy uniós szintű 
digitális platform vagy más kezdeményezések, és kinek kellene ezeket a 
kezdeményezéseket kezelni? Hogyan kombinálhatók a fiatalok által az idősekkel együtt és 
az idősek érdekében végzett önkéntes tevékenységek az intergenerációs 
kezdeményezésekben? 

7. Milyen szolgáltatásokat és támogató környezetet kellene kialakítani, vagy hogyan 
kellene azokat javítani az idősek autonómiájának, függetlenségének és jogainak 
biztosítása, valamint a társadalmi részvételük lehetővé tétele érdekében? 

8. Hogyan támogathatja az EU azokat a kiszolgáltatott helyzetben lévő időseket, akik nem 
tudják megvédeni pénzügyi és személyes érdekeiket, elsősorban határon átnyúló 
helyzetekben? 

9. Hogyan támogathatja az EU a tagállamok arra irányuló erőfeszítéseit, hogy 
generációkon, nemen, életkoron és jövedelmi csoportokon átívelően méltányosabbá 


8 A PEPP egy 2022-ben bevezetendő, önkéntes magánnyugdíj-rendszer, amely a fogyasztóknak új páneurópai 


nyugdíjterméket kínál a nyugdíjcélú megtakarításokhoz. Vö.: A Tanács (EU) 2019/1238 rendelete (2019. 
június 20.). 


tegyék a szociális védelmi rendszereket, biztosítva, hogy azok költségvetési szempontból 
stabilak maradjanak? 

10. Hogyan csökkenthetők és kezelhetők az időskori szegénység kockázatai? 

11. Hogyan biztosíthatjuk a megfelelő nyugdíjakat azon személyek (főként nők) számára, 
akik munkával töltött életszakaszukat nagyrészt fizetetlen munkával (gyakran 
gondozással) töltik? 

12. Milyen szerepet játszhatnának a kiegészítő nyugdíjrendszerek a megfelelő 
nyugdíjjövedelmek biztosításában? Hogyan lehetne ezeket kiterjeszteni az egész EU-ra, 
és mi lenne az EU szerepe ebben a folyamatban? 


5. Az idősödő népesség növekvő szükségleteinek kielégítése 


A várható egészséges élettartam javulása ellenére az idősödéssel egyre nő a megbetegedés 
vagy a fogyatékossá válás kockázata. Fokozatosan sok idős ember válik kiszolgáltatottá és 
tartós ápolás-gondozástól függővé. 


1.ábra Az EU-ban mért függőségi ráták" az életkorral növekednek, 2015-2019 

Forrás: A Bizottság Gazdasági és Pénzügyi Főigazgatóságának számítása az Eurostat hlth silc 06 
online adattáblázata alapján 


Az egészséges életmód, a munkahelyi egészségvédelem és biztonság, valamint az aktív 
szociális élet formájában megvalósuló egészségfejlesztés és a  betegségmegelőzés 
hozzájárulhat e problémák korlátozásához vagy késleltetéséhez. Az olyan támogató politikák, 
mint a városmegújítás, a vidéki területek újjáélesztése, továbbá az épületek és a közlekedés 
akadálymentesítése könnyebbé teheti az életet, elsősorban a korlátozott mozgásképességű 
emberek számára. 


? Megjegyzés: A függőségi ráta az egyénileg érzékelt, egészségügyi probléma okozta, tartósan fennálló súlyos 
korlátok öt éves átlaga. 


Míg az ilyen szakpolitikák segíthetik a kihívás általános enyhítését, az idősödés és a hosszú 
élettartam az egészségügyi ellátás és a tartós ápolási-gondozási szolgáltatások iránti 
összkereslet strukturális növekedését fogják eredményezni”. Mindez súlyosbodik egyes 
távoli és vidéki területeken, melyek jellemzően kihívásokkal néznek szembe a nyújtott 
szociális szolgáltatások minőségét és nagyságrendjét illetően. 


A társadalmak idősödésre való felkészülésének túl kell mutatnia a gazdasági kérdéseken és a 
minőségi, megfizethető szolgáltatásokon. El kell gondolkodnunk arról, hogy hogyan élnek 
együtt a generációk. Az egyik aggályt a magányosság és a társadalmi elszigetelődés 
növekvő veszélye jelenti a fiatalabbak és az idősebbek körében egyaránt, amit jónéhányan 
tapasztalhattak nem utolsósorban a Covid19-világjárvány idején. Bár ez a veszély kevésbé 
látható, mégis hatással van gazdasági, szociális és egészségügyi rendszereinkre, és 
megérdemli a politikai döntéshozók figyelmét. 


5.1. Az idősödő népesség egészségügyi ellátással és tartós ápolás-gondozással kapcsolatos 
szükségleteinek kielégítése 


A demográfiai változás következtében meg fog nőni a krónikus és sok esetben többféle 
betegségekben szenvedő idős betegek száma. A 65 éves vagy annál idősebb személyek közel 
fele fogyatékossággal él vagy tevékenységében tartósan akadályozott. Továbbá, az 
éghajlatváltozás, a természeti katasztrófák, a környezetkárosodás és a szennyezés hatásai 
aránytalanul megnövelik az idősek egészségére nehezedő nyomást. Ez növelni fogja az 
egészségügyi ellátás és egyéb gondozási vagy támogató szolgáltatások iránti igényt. 


Jóllehet az egészségügyi és a tartós ápolási-gondozási rendszereknek egyaránt reagálniuk kell 
a megnövekedett keresletre, különböző kihívásokkal kell szembenézniük, mint például a 
munkaerejük, a szociális védelmi lefedettség vagy a minőségi előírások tekintetében. 


Az átfogó szakpolitikai válasz magában foglalhatja a minőségi szolgáltatásokba és 
infrastruktúrába, valamint az egészségügyi kutatásba és innovációba való beruházást, 
biztosítva az egészségügyi ellátáshoz való hozzáférést, vonzó munkafeltételeket kínálva a 
munkaerőhiány kezelésére, valamint kiaknázva az innovatív technológiákat a hatékonyság 
javítása érdekében. A technológiai fejlődés lehetővé teszi bizonyos szolgáltatások és terápiák 
új módokon, nem kórházakban történő nyújtását. Az ambuláns és közösségi gondozási 
infrastruktúra nagyobb mértékű rendelkezésre állása nemcsak jobb egészségügyi és 
szociális ellátást biztosít, hanem lehetővé teheti az idősek számára a szociális és jóllétet 
szolgáló tevékenységekben való részvételt. 


Az egészségügyi és szociális ellátási ágazatban az elkövetkező 10 évben 8 millió új 
munkahely jöhet létre. Ehhez több szakemberre, valamint a munkavállalók tovább- és 
átképzésére lesz szükség, amellyel különösen a 2020 novemberében elindított 
készségfejlesztési paktum foglalkozik majd. Továbbá, az egészségügyi munkaerőhiány 
kezelésében szerepet játszhat a határokon átnyúló munkaerő-mobilitás. 2018-ban a 
sajátjuktól eltérő tagállamban dolgozó uniós polgárok az egészségügyi ellátás és a tartós 


9 A szociális jogok európai pillérének 16. és 18. elve értelmében „mindenkinek joga van ahhoz, hogy kellő 
időben nyújtott és megfizethető — megelőzési, illetve gyógyítási célú — egészségügyi ellátásban részesüljön" 
és , mindenkinek joga van megfizethető, hosszú távú, minőségi ápolási-gondozási szolgáltatásokat igénybe 
venni, különös tekintettel az otthoni ápolásra és a közösségi alapú szolgáltatásokra". 

ápolás-gondozás területén dolgozó munkaerő mintegy 5 %-át tették ki, míg az EU-n kívülről 
érkező bevándorlók esetében ez az arány 9,1 % volt". Az egészségügyi ellátással és a tartós 
ápolás-gondozással kapcsolatos megfontolásoknak a meglévő, jogszerű migrációs 
csatornákba való integrálása javíthatja továbbá a migránsok készségeinek felhasználását az 
EU-ban. 


A potenciálisan tartós ápolás-gondozásra szorulók száma a 2016. évi 19,5 millió főről 
2030-ban várhatóan 23,6 millió főre, 2050-ben pedig 30,5 millió főre fog nőni az EU 27 
tagállamában? A házi gondozókra való támaszkodás nem fenntartható, mivel egyre 
nehezebb biztosítani a családtagok segítségét, mert a családokban kevesebb a gyerek, a 
családtagok távolabb élnek egymástól, és a nők nagyobb mértékben vesznek részt a 
munkaerőpiacon. 


A tagállamok közös kihívásokkal néznek szembe a tartós ápolás-gondozás terén, melyek közé 
tartozik a tartós ápolás-gondozáshoz való hozzáférés, annak megfizethetőségének és 
minőségének, és a megfelelő munkaerő biztosítása. A gondozásra szorulók közül sokan 
nem férnek hozzá a tartós ápolás-gondozáshoz a szűk kínálat, a magas költségek, illetve a 
megfizethetőséget biztosító szociális védelem vagy biztosítási lefedettség hiánya miatt. 
Megfelelő szociális védelem nélkül a tartós ápolás-gondozásra szorulás szegénységbe 
taszíthatja az embereket. Ezt a kockázatot az idősödő társadalomban a rendszerek 
költségvetési fenntarthatóságának megőrzésével kell kiegyensúlyozni. 


A minőségi tartós ápolás-gondozásra fontos szerep hárul a személyes méltóság, a választási 
lehetőség és a jóllét biztosításában, és a szükségtelen kórházi ápolás elkerülésében. Jelenleg 
az EU-ban különböző minőségi standardok és értelmezések léteznek, és a tagállamokban 
eltérő szinten van a minőségbiztosítás. Fontos megjegyezni, hogy a minőségi tartós ápolás- 
gondozásnak többféle módja van. A tartós ápolás-gondozásra szoruló idősek — köztük a 
fogyatékossággal élők — számára nyújtott közösségi alapú szolgáltatások támogathatják a 
közösségben való önálló élethez való jogukat, ameddig ez lehetséges. Ezzel szemben a 
bentlakásos vagy egyéb szolgáltatások olyan gondozási szolgáltatásokat biztosíthatnak, 
amelyek meghaladják a közösségi alapú létesítmények kapacitását. 


A tartós ápolás-gondozást ellátó képzett munkaerő felvételét és munkában tartását 
megnehezítik a megterhelő munkakörülmények és az alacsony bérezés. Ez növeli a házi 
gondozókra — általában nőkre — nehezedő nyomást, akik nehezen tudnak egyensúlyt teremteni 
a gondozás és a fizetett munka között, amihez gyakran társulnak olyan társadalmi költségek, 
mint az egészségre és a jóllétre gyakorolt negatív hatások, valamint a munkaerőpiaci 
részvétel és a jövedelem csökkenése. 


„A méltányos átállást szolgáló erős szociális Európa” című közlemény” hangsúlyozza, hogy 
az erős tartós ápolási-gondozási rendszerek kialakítása javítani fogja a megfizethető és 
minőségi tartós ápolás-gondozáshoz való hozzáférést, biztosítja a méltóságteljes életet az 


%1 JRC, Health care and long-term care workforce: Demographic challenges and potential contribution of 


migration and digital technology (Egészségügyi és tartós ápolási-gondozási munkaerő: demográfiai 
kihívások és a migráció és a digitális technológia potenciális hozzájárulása), 
https://publications.jrc.ec.europa.eu/repository/handle/JRC121698 

32 Az idősödésről szóló 2018-as jelentés előrejelzései. 

5 COM(2020) 14 final, 2020.1.14. 


időskorban és jelentősen megnöveli a munkalehetőségeket az ápolás-gondozás ágazatában. 
Az Európai Bizottság és a szociális védelemmel foglalkozó bizottság 2021-ben közzéteendő 
közös jelentése ismertetni fogja a tartós ápolás-gondozást biztosító rendszerek helyzetét az 
EU-ban, valamint a Covid19-világjárvány hatását. 


A szociális és a technológiai innováció — például az e-egészségügy, a mobil egészségügy, a 
távápolás, az integrált ápolás vagy az önálló életvitel — széles körű bevezetése jelentősen 
javítaná az egészségügyi ellátást és a tartós ápolás-gondozást biztosító rendszerek 
hatékonyságát. A távoli betegmegfigyelést lehetővé tevő egészségügyi modellek — különösen 
amelyek bevonják a betegeket és a gondozást ellátó családtagokat az egészségügyi ellátást 
biztosító csoportba — konkrét előnyökkel járnak a tartós betegségben szenvedő betegek 
számára", 


A gondozás integrációja, mely a szakemberek, a betegek és gondozóik (köztük a házi 
gondozók) közötti szoros együttműködés és információmegosztás révén valósul meg, gátat 
szabhat az egészségügyi és szociális ellátással kapcsolatos költségek növekedésének, és ezzel 
egyidejűleg segítheti az időseket abban, hogy hosszabb ideig maradhassanak függetlenek és 
fokozhassák jóllétüket. 


A szociális vállalkozások és a nonprofit szervezetek (elsősorban biztosító egyesületek) egyre 
gyakrabban vesznek részt az egészségügyi és szociális ellátási szolgáltatások nyújtásában, 
többek között az idősek számára. Helyi gyökereik és ismereteik, valamint kifejezett szociális 
célkitűzéseik miatt hatékonyak lehetnek. 


Az EU elemzésekkel, kölcsönös információcserével, szakpolitikai iránymutatással, valamint 
uniós finanszírozással segíti a tagállamokat a tartós ápolás-gondozást biztosító rendszereik 
fejlesztésében és reformjaikban. A tartós ápolás-gondozás és az egészségügyi ellátás terén 
jelentkező kihívásokat az európai szemeszter is tükrözi. Az EU elősegíti a nemzeti szociális 
biztonsági rendszerek koordinációját, az Európán belül mozgó személyek jogainak védelmét, 
ideértve a tartós ápolás-gondozást biztosító ellátásokhoz való hozzáférésüket”. Számos 
kezdeményezés — például a munka és a magánélet közötti egyensúlyról szóló irányelv, vagy a 
megfelelő minimálbérekre vonatkozó irányelvjavaslat" — fogja segíteni a házi gondozók 
helyzetének javítását és a megfelelő bérezés biztosítását az ágazatban. A Covid19-cel 
összefüggésben a világjárvány hosszú távú gondozásra gyakorolt hatásának elemzése”, 
továbbá a világjárvány tartós ápolás-gondozást biztosító létesítményekben való kezeléséhez 
nyújtott iránymutatás" rávilágít a strukturális hiányosságokra. 


5.2. Mobilitás, konnektivitás és akadálymentesség 


Európában a társadalmak idősödése olyan demográfiai trendet jelent, amely a jövőben 
várhatóan alakítani fogja a mobilitási mintákat. A tömegközlekedési szolgáltatóknak 
alkalmazkodniuk kell a fogyatékossággal élő vagy csökkent mozgásképességű utasok 


3 Transforming the future of ageing (Az idősödés jövőjének átalakítása), SAPEA (2019) 
https://www.sapea.info/wp-content/uploads/tfa-report.pdf 

5 A 2004. április 26-i 883/2005/EK rendelet. 

"6 (EU) 2019/1158 irányelv (2019. június 20.) és COM(2020)682 final, 2020.10.28. 

37 Az Európai Bizottság és a szociális védelemmel foglalkozó bizottság 2021-ben közzéteendő közös jelentése. 

38 https://www.ecdc.europa.eu/en/publications-data/surveillance-COVID-19-long-term-care-facilities-EU-EEA 

növekvő számához, és be kell ruházniuk az akadálymentes, intelligens közlekedési 
infrastruktúrába és járművekbe. Az idősebb népességet túlnyomórészt nők teszik ki, ezért a 
mobilitásnak jobban kell összpontosítania a nők sajátos igényeire az utazási idő, az utazás 
célja, útvonala, az utazási távolság és a biztonság tekintetében. 


A közlekedés automatizálása és digitalizációja elősegítheti a balesetek számának 
csökkentését, az utazási és szállítási műveletek javítását, a multimodalitás előmozdítását, az 
energiafogyasztás és a szennyezés csökkentését, továbbá az erőforrások felhasználásának és 
az infrastruktúra igénybevételének optimalizálását. Másfelől azonban kihívást jelentenek az 
olyan idősek számára is, akik nem rendelkeznek alapvető digitális készségekkel vagy csak 
korlátozott  internet-hozzáféréssel rendelkeznek. Ezek a kihívások különösen a vidéki 
területeken élő időseket érintik. 


A városi infrastruktúra és szolgáltatások szervezése során figyelembe kell venni az idősek 
eltérő igényeit és képességeit. Számos város már figyelembe veszi a városi mobilitási 
terveiben az egészségi, a nemek közötti egyenlőségi és más szempontokat. Az 
akadálymentesség hozzájárul a társadalmi befogadáshoz. Az igényekhez igazított lakhatási 
megoldások és az ún. , okos otthonok", melyekben érzékelők és automatizált rendszerek 
vezérlik az elektromos készülékeket, a világítást és a fűtést, javíthatják az egyedül élő idősek 
biztonságát, továbbá növelhetik a termékek tartósságát és újrafelhasználhatóságát. 


5.3. Területi különbségek az ellátáshoz és a szolgáltatásokhoz való hozzáférésben 


Jóllehet a legtöbb uniós országban megvalósult az egyetemes ellátás az alapvető 
egészségügyi szolgáltatások tekintetében, mégis jelentős eltérések vannak az országok között 
a szolgáltatások körét és a költségmegosztás mértékét illetően. A gondozáshoz való 
hozzáférést korlátozhatják pénzügyi okok, a munkaerőhiány, a hosszú várakozási idő és az 
egészségügyi ellátást biztosító legközelebbi létesítményig megteendő nagy távolság. Néhány 
tagállam problémákkal küzd az egészségügyi ellátás igénybevételének lehetősége terén a 
vidéki és a peremterületeken. Ezek a területek , orvoshiánnyal küzdő régiókként” is 
ismertek". Az egészségügyi ellátás igénybevételének lehetősége terén mutatkozó regionális 
különbségek új lendületet kaptak a Covid19-világjárvány idején. Ez a tartós ápolási- 
gondozási szolgáltatásokhoz és infrastruktúrához való hozzáférés szempontjából is releváns. 


9 Forrás: Az Eurostat hlth silc 21 online táblázata. Lásd még az EU egészségügyi létesítményeinek térképét. 


21 


2. térkép Utazási idő a legközelebbi, egészségügyi ellátást nyújtó létesítményig 

A technológia segíthet az idősek egészségügyi ellátáshoz való hozzáférésének javításában, 
különösen a távoli területeken. A digitális megoldások fontos szerepet játszanak a 

hiányosságok megszüntetésében és egyre elterjedtebbé válnak, például a távkonzultációk 
területén. Ehhez megfelelő képzésre és támogatásra lesz szükség az ilyen eszközök 
használatához. 


Az alacsony népsűrűség megnehezíti a vidéki települések számára, hogy költséghatékony, 
rendszeres és kényelmes, az idősek számára is elérhető és megfizethető tömegközlekedést 
kínáljanak. Ha a helyi létesítmények, például az üzletek, a bankok, az egészségügyi ellátást 
nyújtó intézmények stb. bezárnak, az embereknek messzebbre kell utazniuk ahhoz, hogy 
hozzáférjenek ezekhez a szolgáltatásokhoz, ami aránytalan mértékben érintheti az idősebb 
vidéki lakosokat. Az innovatív, közösségi alapú, olykor mobil szolgáltatási megoldások 
segíthetnek felszámolni a hiányosságokat, biztosítva a szolgáltatásokhoz való hozzáférést az 
alacsony népsűrűségű területeken. 


2. háttérmagyarázat: Valamennyi generáció szükségleteinek kielégítése 


Az idősödésre adandó válaszról szóló vita egyik fő kérdése a generációk közötti 
méltányosság. A kihívást a szociális védelem megfelelő szintjének fenntartása jelenti, 
anélkül, hogy túlzott teher hárulna a csökkenő számú munkaképes korú népességre, 
amelynek járulékai jelentik a szociális rendszerek legnagyobb finanszírozási forrását. Új 
megoldásokat kínálhat az adóterheknek a munkáról a környezetszennyezésre való 
áthelyezése, amint azt az európai zöld megállapodás javasolja. További reformok hiányában a 
munkaerőpiac növekvő diverzifikációja miatt egyre kevesebb emberre terjednek ki a szociális 
védelmi rendszerek, és egyre kevesebben fizetnek járulékokat azokba. 


Az államháztartás fenntarthatóságát szorosan figyelemmel kell kísérni, különösen a magas 
államadóssággal rendelkező országok esetében. Jelenleg az idős korral összefüggő 
közkiadások teljes költsége meghaladja az EU egészében a GDP 25 %-át. Az idősödésről 
szóló 2018-as jelentés előrejelzései szerint ezek a költségek 1,1 százalékponttal emelkednek 
2070-ig, 11 tagállamban pedig legalább 3 százalékponttal. Ezt a növekedést elsősorban a 
tartós ápolás-gondozásra és az egészségügyi ellátásra fordított kiadások okozzák, melyek az 
idősödő népesség szükségleteinek megfelelő kielégítéséhez szükségesek. Emellett a Covid19 
elleni küzdelem és a lezárási intézkedések gazdasági következményei további kihívásokat 
jelentenek. 


A gyakorlatban azonban az idős korral összefüggő kiadások növekedése még ennél is 
magasabbnak bizonyulhat, például a korábbi nyugdíjreformok visszavonása vagy olyan új 
reformok elfogadása esetén, amelyek növelik a kiadásokat. Az egészségügyi ellátás és a 
tartós ápolás-gondozás területén a technológiai fejlődés hozzájárulhat a szolgáltatások 
minőségének javításához, de magasabb kiadásokhoz is vezethet; hasonlóképpen, a 
megfizethető tartós ápolás-gondozáshoz való hozzáférés javítása további közfinanszírozást 
tehet szükségessé. 


A költségvetési fenntarthatóság és a megfelelőség ugyanannak az éremnek a két oldala, mivel 
Európa szilárdan elkötelezett a magas szintű szociális normáinak megőrzése mellett. A 
szakpolitikai intézkedések elősegíthetik a társadalmi és a költségvetési fenntarthatóság 
összeegyeztetését a munkával töltött életszakasz meghosszabbítása, a lefedettség 
kiterjesztése, és a szociális védelmi rendszerek újragondolása révén. 

5.4. A jóllét javítása a generációk közötti szolidaritás révén 


Az idősek növekvő aránya a szociális és érzelmi — például a biztonsággal és a társas 
interakcióval kapcsolatos — szükségletek kezelését célzó szakpolitikákat tehet szükségessé. A 
társadalmi keveredést korlátozza az a tény, hogy különböző városrészek és régiók 
korcsoportjai az életszakaszuktól függő lakóhelyi preferenciák szerint csoportosulnak. A 
fiatal diákok jellemzően a városközpontok felé orientálódnak, a fiatal családok 
külvárosokban telepednek le, míg az idősebbek a kevésbé sűrün lakott területekre és a 
városközpontoktól nagyobb távolságra költöznek. Az életkor szerinti mobilitási minták" 
hatással lehetnek a generációk közötti kohézióra. 


Becslések szerint az EU-ban mintegy 30 millió felnött érzi magát gyakran magányosnak". 
A magányosság minden korcsoportot érint. Az olyan tényezők, mint a rossz egészségi 
állapot, a kedvezőtlen gazdasági körülmények és az egyedül élés, a magányosság magasabb 
szintjével hozhatók összefüggésbe. 


A Covid19-válság rávilágított a mentális egészség általános fontosságára. A lezárások 
jelentős hatást gyakoroltak a bentlakásos gondozásban élő nagyon idős, sérülékeny 
emberekre, akik gyakran nem férnek hozzá a digitális kommunikációhoz, vagy nem 
rendelkeznek a használatához szükséges készségekkel. A digitális készségekbe, a 
közösségfejlesztésbe és a generációk közötti kohézióba való beruházás megelőzheti a 
mentális egészség és a jóllét romlását, és csökkentheti az egyenlőtlenségeket. 


Az egészséges idősek jelentős mértékben hozzá tudnak járulni társadalmainkban a társadalmi 
és gazdasági értékteremtéshez. Kognitív készségeik elhanyagolása nemcsak mentális és 
fizikai egészségükre és jóllétükre káros, hanem a közösség számára elszalasztott lehetőség is. 


Még kialakulófélben van, de egyre erősödik a „többgenerációs otthonok” létrehozásának 
tendenciája, néhány esetben lakásszövetkezetek formájában, melyek társaságot biztosíthatnak 
az idősebb lakók számára, készség- és tudásátadást a fiatalok számára, továbbá értékes 
szociális interakciókat mindenki számára. 


13. Hogyan támogathatja az EU a tagállamok arra irányuló erőfeszítéseit, hogy 
összeegyeztessék a megfelelő és megfizethető egészségügyi ellátást és a tartós ápolás- 
gondozást a költségvetési és pénzügyi fenntarthatósággal? 


14. Hogyan tudná az EU támogatni a tagállamokat a tartós ápolás-gondozással kapcsolatos 
közös kihívások kezelésében? Milyen célkitűzéseket és intézkedéseket kellene 
megvalósítani egy olyan uniós szakpolitikai keret révén, amely kezeli az olyan 
kihívásokat, mint a hozzáférhetőség, a minőség, a megfizethetőség vagy a 
munkakörülmények? Milyen kérdéseket kell fontolóra venni az alacsony népsűrűségű 
területek esetében? 


9 JRC, Demographic landscape of EU territories — challenges and opportunities in diversely ageing regions 
(Az EU területeinek demográfiai képe — kihivások és lehetőségek a különbözően idősödő 
régiókban )https://publications .jrc.ec.europa.eu/repository/handle/JRC 123046. 

“ JRC, Szakpolitikai tájékoztató: Loneliness — an unequally shared burden in Europe (Magányosság — 

egyenlőtlenül megoszló teher Európában), 2019. 


24 


15. Hogyan élvezhetik az idősek a mobilitás és az egészségügyi szolgáltatások 
digitalizációjának előnyeit? Hogyan javítható az idősek számára a tömegközlekedési 
lehetőségek akadálymentessége, elérhetősége, megfizethetősége és biztonsága? 


16. Kellően tisztában vagyunk-e a magányosság okaival és hatásaival a politikai 
döntéshozatal során? Milyen lépéseket lehetne tenni annak érdekében, hogy megelőzzük 
a magányosságot és a társadalmi elszigetelődést az idősek körében? Milyen támogatást 
nyújthat az EU? 


17. Milyen szerepet játszhat a többgenerációs otthonok és a többgenerációs együttélés a 
város- és vidéktervezésben az idősödő népesség jelentette kihívások kezelésében? 
Hogyan lehetne ezt jobban kihasználni? 


6. Kitekintés 


Az idősödés, valamint annak kihívásai és lehetőségei egész életünk során jelen vannak, de 
perspektíváink változnak. Sok fiatal számára nehézséget jelent a munkaerőpiacra lépés, és a 
jelenlegi Covid19-válság tovább súlyosbította a helyzetet. Hosszú távon a fiatalok a 
nagyszüleiknél hosszabb várható élettartammal számolnak, ami számos döntésüket 
befolyásolja, többek között az oktatással, a munkával töltött életszakasszal és a karrier 
megszakításával kapcsolatban. Ez viszont hatással van az egészségükre, valamint a 
gazdaságban és a társadalomban elfoglalt helyükre. Másfelől napjaink idősebb 
generációjának tagjai az egész életük során hozzájárultak a rendszer fenntartásához, és 
megvannak az ebből fakadó szükségleteik és elvárásaik. E generációk mind részt vesznek a 
társadalomban és a gazdaságban, melynek minden tagja számára biztosítania kell a jólétet, a 
sikert és a jóllétet. Az idősödés kihívásainak és lehetőségeinek kezelése ezért egyéni és 
kollektív felelősség. 


Amint az ebben a zöld könyvben is szerepel, számos módja van annak, hogy megelőzzük 
vagy mérsékeljük az idősödés társadalmunkra gyakorolt negatív következményeit. Ezek közé 
tartozik az egészséges és tevékeny időskor előmozdítása, az egészségügyi és ellátási 
rendszereink ellenálló képességének javítása, a munkaerőpiac teljesítményének javítása, a 
szociális védelem korszerűsítése, valamint a jogszerű migráció és integráció előmozdítása 
egy olyan politikamix részeként, amely nagyobb termelékenységre és hatékonyságra 
törekszik valamennyi területen. 


Az EU leküzdheti az említett kihívásokat azáltal, hogy épít a fiatalok és az idősek 
elkötelezettségére és szerepvállalására, hogy támogató politikákkal elősegíti a generációk 
közötti szolidaritást és felelősségvállalást, továbbá azáltal, hogy vezető szerepet vállal a 
támogató és dinamikus társadalom kialakításában. 


A Helyreállítási és Rezilienciaépítési Eszköz — a Next Generation EU középpontjában álló 
kulcsfontosságú helyreállítási eszköz — célja, hogy támogassa a tagállamokat ennek 
megvalósításában, lehetővé téve számukra, hogy a jelenlegi válságban fokozzák gazdasági 
növekedési potenciáljukat, a munkahelyteremtést, valamint a gazdasági és társadalmi 
rezilienciát. A Next Generation EU ugyanakkor a generációk közötti támogatás és 
méltányosság eszközeként segíti elő közép- és hosszú távon a fenntartható gazdasági 
fellendülést a következő generációk javára, a tagállami ambiciózus reformok és beruházások 
kombinálása révén. 


25 


Az idősödés azonban nem csupán a növekedés és a jóléti állam fenntartásáról szól, hanem 
társadalmaink egészéről és a nemzedékek közötti kölcsönhatásokról is. Az idősödés 
társadalmi-gazdasági hatásaira adott szakpolitikai válaszunkkal párhuzamosan meg kell 
vitatnunk, hogyan biztosíthatjuk mindenki számára a társadalmainkban való részvételt. Ezért 
mind a fiataloknak, mind az időseknek aktívan részt kell venniük a vitában. 


Végső soron az idősödés kihívásaival és lehetőségeivel foglalkozó szakpolitikákról folytatott 
vita az azonnali és hosszú távú megoldásokat vizsgálja. Előretekintően kell mérlegelni az 
EU-n belüli demográfiai átalakulás hatásait és alternatíváit, valamint annak következményeit 
Európa világban betöltött szerepére nézve. A vita kiterjedhetne az előretekintő 
megfontolásokra, melyek támogathatnák a minden korosztály javát szolgáló, hosszú távú, 
fenntartható szakpolitikai döntéseket. 


HOGYAN LEHET RÉSZT VENNI A KONZULTÁCIÓN? 


Ez a zöld könyv 12 hetes nyilvános konzultációt indít. A Bizottság jövőbeli munkája során 
minden választ figyelembe vesz, és visszajelzést ad az eredményekről. Kérjük, hogy válaszait 
az alábbi címen elérhető elektronikus űrlapon nyújtsa be: 


https://ec.europa.eu/info/law/better-regulation/have-your-say/initiatives/ 12722-Green-Paper- 
on-Ageing 


Az elektronikus válaszadási űrlap használata megkönnyíti az Ön véleményének 
feldolgozását. Írásbeli észrevételeket is küldhet a következő címre: 


Green paper on ageing 
SG.E.3 

BERL 06/270 
European Commission 
1049 Brussels 
Belgium 

